Verdagte vas ná man sterf in kroegaanval | Maroela Media
'n Man is Vrydagoggend in hegtenis geneem in verband met die moord op Ludi Vink (30) wat dood is nadat hy Dinsdagaand in 'n kroeg in Alberton met 'n potspelstok in die oog gesteek is.
Kapt. Mavela Masondo, woordvoerder van die polisie, het bevestig die 52-jarige verdagte het hom vanoggend aan die polisie oorgegee. Hy het gesê die man sal later vandag in die hof verskyn.
Maroela Media het vroeër berig Vink was saam met 'n familielid in die kroeg in Randhart toe die voorval gebeur het. Veiligheidskameras in die kroeg het die gru-aanval vasgevang en die beeldmateriaal is sedertdien op sosiale media gedeel.
Op die beeldmateriaal kan gesien word hoe Vink langs die potspeltafel staan en 'n ander man die potspelstok gryp en Vink in die gesig steek. Vink sak inmekaar en die man draai om en beweeg uit die kameraskoot uit. Iemand hardloop dan nader en trek die stok uit Vink se gesig voordat hy hulp ontbied.
Vink is na 'n hospitaal gehaas waar hy breindood verklaar is. Hy is later in die hospitaal dood.
Dit is bitter hartseer. Sterkte aan die familie …
Wel ten minse het die moordenaar na vore gekom. Hy het geweet hy sal uitgevang word met die CCTV kamera. Dis so onnodig al hierdie hartseer. Sterkte aan die familie.
So jammer oor julle verlies mag JESUS vertroosting gee…so onnodig
Ai….dis regtig so hartseer….RIV
Dis verskriklik geen borg vir hom.as ander moet sit vir moord moet hy ok sit.net omdat sy ego groter was as sy brein is daai man dood en vir wat hy was nie eers deel van di baklei nie hy wou net die vrede bewaar.nee laat hy lewens lank kry en sit